Kwa tshimologong, wena le molekane wa gago lo ka tswa lo utlwile botlhoko thata mo lo thatafalelwang ke go tlotla ka go se ikanyege ga gagwe. Le fa go ntse jalo, kgabagare lo tla tshwanelwa ke go bua lo phuthologile ka se se diragetseng. Lo ka nna lwa tlhopha gore lo se ka lwa bua ka ntlha nngwe le nngwe ya se se diragetseng mme go tla bo go se botlhale go tila go bua ka gone gotlhelele. Jodi yo o nopotsweng kwa godimo a re: “Kwa tshimologong ke ne ke thatafalelwa ke go bua ka gone e bile ke sa go itumelele. Ke selo se ke neng ke se ikwatlhaela thata mme ke ne ke batla go se lebala gotlhelele.” Le fa go ntse jalo, go sa buisane mo go ntseng jalo go ne ga baka mathata. Ka ntlha yang? Steve a re: “E re ka Jodi a ne a sa batle go bua ka go sa ikanyege ga gagwe, ke ne ka nna ke mmelaela.” Fa Jodi a akanya ka seo, a re: “Go sa tlotle le monna wa me ka se se diragetseng go ne ga re ketefaletsa dilo le go feta.”